**Pozvánka do výberového konania**

**na projekt OOPP – Ochrana dolných končatín**

# Úvod

V mene MH Teplárenského holdingu (ďalej MHTH) si Vás dovoľujeme požiadať o spracovanie a zaslanie cenovej ponuky do výberového konania pre OOPP- Ochrana dolných končatín.

# Predmet výberového konania

Predmetom obstarávania je zabezpečenie dodávok osobných ochranných pracovných prostriedkov – Ochrana dolných končatín (ďalej len „OOPP“) pre zamestnancov MH Teplárenský holding, a.s. (ďalej len „MHTH“) na ochranu pred existujúcimi nebezpečenstvami vyplývajúcimi z pracovného procesu. OOPP- Ochrana dolných končatín určené na ochranu bezpečnosti a zdravia zamestnanca sú bližšie špecifikované v prílohe č. 1 tejto pozvánky.

OOPP – obuv sa budú nakupovať podľa potreby obstarávateľa. Predpokladaný ročný nákup je uvedený v prílohe č. 1.

OOPP – Ochrana dolných končatín sa budú distribuovať do jednotlivých teplární:

* MH Teplárenský holding, a.s, závod Bratislava, Turbínová 3, 831 04 Bratislava – mestská časť Nové Mesto,
* MH Teplárenský holding, a.s., závod Trnava, Coburgova 84, 917 42 Trnava,
* MH Teplárenský holding, a.s., závod Žilina , Košická 11, 011 87 Žilina,
* MH Teplárenský holding, a.s., závod Martin, Robotnícka 17, 036 80 Martin,
* MH Teplárenský holding, a.s., závod Zvolen, Lučenecká cesta 25, 961 50 Zvolen,
* MH Teplárenský holding a.s., závod Košice, Teplárenská 3, 042 92 Košice.

Obstarávateľ požaduje v ponuke uviesť či účastní je alebo nie je schopný zabezpečiť konsignačný sklad.

Všetky dodané OOPP musia spĺňať požiadavky podľa zákona č. 56/2018 Z. z. o posudzovaní zhody výrobku, sprístupňovaní určeného výrobku na trh a o zmene a doplnení niektorých zákonov v znení neskorších predpisov a Nariadenia Európskeho parlamentu a Rady (EÚ) 2016/425 z 9. marca 2016 o osobných ochranných prostriedkoch a o zrušení smernice Rady 89/686/EHS.. Uchádzač vo svojej ponuke predloží certifikát alebo vyhlásenie o posudzovaní zhody podľa vyššie uvedeného zákona na každý druh tovaru uvedený v prílohe č.1.

# Platnosť ponuky

Ponuky zostávajú platné počas lehoty viazanosti ponúk do 01. 09. 2024.

# Náklady na ponuku

Všetky výdavky spojené s prípravou a predložením ponuky znáša účastník bez akéhokoľvek finančného nároku u obstarávateľa.

# Harmonogram súťaže

Výberové konanie je vyhlasované prostredníctvom internetového portálu Proebiz.

* + - Vyhlásenie dňa 28. 06. 2024,
		- kolo otázok účastníkov do 11. 07. 2024, do 12,00 hod.,
		- odpovede obstarávateľa zaslané do 15. 07. 2024,
		- predloženie ponuky v ERMMA 1. kole 18. 07. 2024, o 09,00 hod. a predloženie fyzických vzoriek u obstarávateľa 19. 07. 2024, do 14,00 hod. Adresa: MH Teplárenský holding a.s., Turbínova 3, 831 04 Bratislava, kontaktná osoba: Bc. Ivana Koubová, nákupca, +421 918 709 724
		- vyhodnotenie ponúknutých vzoriek OOPP stanovenými zamestnancami ,
		- aukcia bude vyhlásená dodatočne po posúdení kvality predložených vzoriek komisiou
		- rokovanie a informácia o ďalšom postupe,
		- uzatvorenie zmluvy najneskôr do 16. 09. 2024.

# Požiadavky na obsah ponuky účastníka

Účastník, ktorý má záujem sa výberového konania zúčastniť, musí elektronicky v systéme Proebiz predložiť ponuku **do 18. 07. 2024,**  **o 09,00 hod**.:

1. Zoznam minimálne piatich (5) zmlúv (referencií) od najdôležitejších odberateľov účastníka z hľadiska ich finančného objemu, predmetom ktorých bola dodávka OOPP – Ochrana dolných končatín v období 01/2022 – 06/2024.
2. Do referenčného zoznamu účastník zahrnie minimálne tri (3) zmluvy (referencie) na dodávku OOPP – Ochrana dolných končatín s finančným plnením nad 10.000,- EUR/rok pre jedného odberateľa. Za jednu (1) referenciu sa považuje zmluva od jedného (1) odberateľa. Každá z predložených referencií musí obsahovať: - obchodné meno, sídlo a zameranie odberateľa; - lehoty dodania; - dĺžka zmluvného vzťahu; - výška finančného plnenia každej zmluvy za každý kalendárny rok; - kontaktnú osobu (meno, tel. číslo, e-mail) odberateľa.
3. Bezpečnostná obuv s platným certifikátom počas celej doby trvania zmluvy v zmysle EN ISO 20345:2012 (Typová skúška EÚ (certifikát) má platnosť 5 rokov.)
4. Bezpečnostná obuv uvedená na trh po 30.3.2023 certifikovaná v zmysle EN ISO 20345:2022 – preferujeme.
5. Pracovná obuv s platným certifikátom počas celej doby trvania zmluvy v zmysle EN ISO 20347:2012 (Typová skúška EÚ (certifikát) má platnosť 5 rokov.)
6. Pracovná obuv uvedená na trh po 30.3.2023 certifikovaná v zmysle EN ISO 20347:2022 – preferujeme.
7. Účastník sa zaväzuje predložiť návody na použitie v slovenskom jazyku.
8. K všetkým položkám predloží účastník technické listy, ktoré budú iba v slovenskom jazyku.
9. Priloží podpísané čestné vyhlásenie, ktoré tvorí prílohu č. 3 pozvánky.
10. Priloží podpísanú Rámcovú kúpnu zmluvu, ktorá tvorí prílohu č. 4 pozvánky.
11. Obstarávateľ požaduje predloženie nasledovných vzoriek bez akéhokoľvek finančného nároku. Obstarávateľ na základe vzoriek posúdi ich kvalitu. Vzorky víťaznej ponuky ostanú súčasťou zmluvy do jej skončenia ako referenčná vzorka.

Predloženie vzoriek po jednom kuse vo veľkosti 42,43, 44, 45:

* 1. Obuv pracovná bezpečnostná - poltopánka/letná S3 (bezpečnostná špica, protišmyková, ochrana proti prepichnutiu)
	2. Obuv pracovná bezpečnostná - členková S3 (bezpečnostná špica, protišmyková, ochrana proti prepichnutiu)Obuv pracovná bezpečnostná - členková S3 (bezpečnostná špica, protišmyková, ochrana proti prepichnutiu)
	3. Obuv bezpečnostná zateplená členková - S3

# Základné požiadavky (zmluvné dojednania)

1. Rámcová kúpna zmluva
2. Fakturácia po skončení kampane s dobou splatnosti min. 60 dní od doručenia faktúry .
3. Bez zálohových platieb a kaucie.

# Cena

* 1. Navrhovaná zmluvná cena musí byť stanovená podľa § 3 zákona NR SR č.18/1996 Z. z. o cenách v znení neskorších predpisov.
	2. Ceny v ponukách účastníkov musia byť uvedené v **eurách bez DPH.**
	3. Účastník stanoví cenu za obstarávaný predmet zákazky na základe vlastných výpočtov, činností, výdavkov a príjmov podľa platných právnych predpisov. Účastník je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie, pričom do svojich cien zahrnie všetky náklady spojené s plnením predmetu zákazky. Účastník vloží cenovú ponuku do ERMMA ponuky v Proebize.

# Kritérium na vyhodnotenie ponúk pre príslušnú časť predmetu zákazky

1. Celková cena za dodanie OOPP – Ochrana dolných končatín ......................................max. 70 bodov
(najnižšia cena  =  najvyšší počet bodov)
2. Kvalita poskytnutých vzoriek ............................................................max. 30 bodov

(najlepšia kvalita  =  najvyšší počet bodov)

* 1. **Celková cena za dodanie OOPP- Ochrana dolných končatín:**

Systém pridelí maximálny počet **70** bodov ponuke účastníka s najnižšou navrhovanou cenou v  €bez DPH za ročný predpokladaný nákup OOPP- Ochrana dolných končatín. Pri ostatných ponukách sa počet bodov určí úmerou. Hodnotenie ceny ostatných ponúk sa vyjadrí ako podiel najnižšej ponúkanej ceny platnej ponuky a navrhovanej ceny príslušnej vyhodnocovanej ponuky, prenásobený maximálnym počtom bodov pre uvedené kritérium so zaokrúhlením na dve desatinné miesta. V prípade rovnakej cenovej ponuky bude účastníkom pridelené rovnaké bodové hodnotenie.

* 1. **Kvalita poskytnutých vzoriek:**

Systém/ komisia pridelí maximálny počet **30** bodov ponuke účastníka s najlepšou kvalitou. Pri ostatných ponukách sa počet bodov určí úmerou.

Hodnotenie kvality sa realizuje komisiou obstarávateľa, ktorá známkovo ohodnotí kvalitu pridelením známky 1 až 5 , pričom 1=najmenej a 5=najviac. Súčet známok bude základom pre vyjadrenie koeficientu na výpočet pridelených bodov v súťaži za kvalitu.

Koeficient sa vypočíta ako podiel dosiahnutý výsledok v hodnotení komisie(V) a maximálny možný výsledok v hodnotení komisie(Vmax).

Počet bodov (B) sa vypočíta ako súčin koeficient a maximálny počet bodov za kvalitu (Bmax)

B = (V / Vmax) \* Bmax

# Spôsob vyhodnotenia ponúk pre príslušnú časť predmetu zákazky

* 1. Systém vyhodnocuje ponuky účastníkov a vykoná individuálne hodnotenie každého účastníka.

Hodnotenie vykoná zvlášť pre každé kritérium. Pri každej ponuke systém urobí súčet výsledných bodov hodnotenia každej ponuky podľa  jednotlivých kritérií. Systém zostaví úvodné poradie úspešnosti ponúk na základe výsledného počtu bodov ponuky. Na prvom mieste sa umiestni účastník, ktorého ponuka dosiahne najvyšší súčet výsledných bodov podľa jednotlivých kritérií. Poradie úspešnosti ponúk nemusí byť záväzné pre určenie úspešného účastníka.

* 1. Komisia na vyhodnotenie ponúk vyhodnotí iba tie ponuky, ktoré neboli zo súťaže vylúčené.

Komisia na vyhodnotenie ponúk hodnotí ponuky podľa kritéria na vyhodnotenie ponúk a pravidiel jeho uplatnenia uvedeného v predchádzajúcom bode 10.

# Poskytnutie doplňujúcich informácií

Doplňujúce informácie budú účastníkom poskytnuté na požiadanie, a to cez Proebiz. Odpovede budú zaslané účastníkom prostredníctvom hromadnej správy. Otázky je možné zaslať najneskôr do 15. 07. 2024 – 12,00 hod.

# Ponuka

Ponuka účastníka musí byť doručená elektronicky. Účastník predkladá ponuku elektronicky v module „ERMMA“ na <https://mhth.proebiz.com> v PDF formáte.

*Účastník uvedie vstupnú cenu v elektronickej aukcii.*

*Vyhlasovateľ prieskumu trhu je oprávnený požadovať od účastníka predloženie dodatočných dokladov a dokumentov ak má pochybnosti o pravosti, resp. úplnosti dokladov a dokumentov predložených účastníkom.*

Predloženie fyzických vzoriek u obstarávateľa 22.06.2024 do 14,00 hod. Adresa: MH Teplárenský Holding a.s., Turbínova 3, 831 04 Bratislava, kontaktná osoba: Bc. Ivana Koubová, nákupca, +421 918 709 724. **Vzorky žiadame neoznačovať logom spoločnosti, obstarávateľ si ich označí pri prebraní.**

# Kontaktné osoby

Ivana Koubová – strategický nákupca MH Teplárenský Holding a.s.

Tel. +421 918 709 724

e-mail: ivana.koubova@mhth.sk

Účastník/dodávateľ môže komunikovať len s osobami uvedenými v tomto dokumente. **Komunikácia s inými osobami môže byť dôvodom na vylúčenie účastníka zo súťaže.**

# Záverečné ustanovenia

Táto výzva do výberového konania nie je súčasťou výberu dodávateľa podľa zákona o verejnom obstarávaní.

MH Teplárenský holding si vyhradzuje právo ukončiť proces výberu dodávateľa v ktorejkoľvek etape a odstúpiť od jednania s dodávateľom bez udania dôvodu. Na základe odstúpenia od jednania nebude možné vznášať voči MH Teplárenskému holdingu žiadne nároky.

Všetky údaje poskytnuté spoločnosťou MH Teplárenský holding tomto výberovom konaní, tak ako aj všetky údaje predložené účastníkom, sa považujú za dôverné a môžu byť použité iba pre účely súvisiace s procesom výberu dodávateľa pre MH Teplárenský holding.

V prípade otázok sa môžete obrátiť na uvedené kontakty.

# Prílohy

Príloha č.1 Technická špecifikácia

Príloha č.2 Formulár na otázky a odpovede

Príloha č. 3 Čestné vyhlásenie

Príloha č. 4 Rámcová kúpna zmluva